Document ID: /roh_data/filtered/fineweb-2-filterrobots_roh.jsonl.gz/3749

Il glindesdi aveva Erdogan pretendì entras ses advocat tudestg, Ralph Höcker, ina disposiziun provisorica encunter il schef da Springer, Mathias Döpfner. La raschun: Döpfner haja sustegnì la poesia disfamanta dal satiricher tudestg Jan Böhmermann.
La dretgira responsabla a Cologna sa basa en sia decisiun sin la libertad d’exprimer l’opiniun ch’è in dretg fixà en il dretg da basa. In dretg d’omissiun dad Erdogan na resultia n’er betg da quai, che Döpfner haja eventualmain derasà remartgas illegalas da Böhmermann.
L’advocat dad Erdogan aveva gia annunzià ordavant da vulair far recurs tar la secunda instanza, sch’el na betg success tar la dretgira civila e penala da Cologna.
RR novitads 20:00++